Den Vest-Sjællandske Avis, 1835-10-03
Man har nu faaet Efterretninger i Overflødighed om de, store Forandringer, som ere foregaaede i Henseende til Statsbestyrelsen i Spanien. Den 14de September udkom i Prado fire Dekreter, rettede til Hr. Garcia Herreros, ifølge hvilke Don RicardoMiguel de Alava er udnævnet til Udenlandskminister og Præsident for Ministerial=Konseilet i Greve Torrenos Sted, som har indgivet sin Dimission; Under-Statssekretairen Jose Villalla skal fungere paa hans Vegne til hans Ankomst. Don Mariane Qvi ros til interimistisk Krigsminister i Hertugen af Castro Terrenos Sted. Hr. Mendizabal til interimistisk Marineminister istedetfor Don Jose Sartorio; og til Jndenlandskminister, for Hr. de la Riba Herrera, Don Ramon Gil de la Cuedra; men da denne sidste har ikke modtaget Udnævnelsen, er i hans Sted valgt Divisions-Chefen i det indenlandske Ministerium Hr. Martin de los Heros, en afgjort Liberal, som har været udvandret i 10 Aar. Hr. Mendizabal har tiltraadt sin Post, og afsendt 6 Kourere til Provinserne, med Efterretning om Forandringerne. Et Manifest blev strax udstædet, som er meget moderat affattet, og som man antog om, ikke at ville tilfredsstille Juntaerne, da det gik ud fra det Kongelige Statut; men det indeholdt en Skildring af den Tillid, som det nye Ministerium fortiener, gode Løfter, og Erklæringen om at de Kortes skulle snart blive sammenkaldede, – Siden har man faaet nye Efterretninger fra Madrid af 17de September, og dermed Dekrettet om Udnævnelsen af Don Martin de los Heros Udnævnelse til interimistisk Krigsminister, og Efterretning om at Hr. Mendizabal skal forestaae General Alavas Post til dennes Ankomst. Hoftidenden indeholder nogle Artikler, som giøre Hr. Mendizabals Sindelag og Virksomhed megen Ære, den mærkværdigste er en Addresse til Regentinden, som er skreven den 14de, altsaa før det nye Ministeriums Udnævnelse; den er affattet et meget anstændigt og friemodigt Sprog. Han taler først deri om den inderlige Deeltagelse, som han i sin tolvaarige Fraværelse havde taget i sit Fædrenelands Skjebne, hvorledes han havde betragte Dronningen af Portugals Triumph, som en Forløber for Friehedens Triumph i Spanien; kun af Taknemmelighed mod Dronningen og i Tillid til saamange agtværdige Spaniers Patriotisme og Dyde havde han paataget sig den Byrde, som var bleven ham overdragen. Han havde vel ved sin Tilbagekomst forefundet større Vanskeligheder end han havde forventet, og blevet advaret af de ædelste Medlemmer blandt de Kortes, om at hans Meninger ikke svarede til den offentlige Mening, og det som man kunde forvente af hans forhen udviste hengivenhed for Friehedens og Grundlovens Sag. Men Dronningens Villie har triumpheret over hans Bekymringer, efter at han havde erfaret af hendes Mund, at et Ministerium, som kunde svare til Landets billige Ønsker, skal blive formeret. Da nu et saadant kompakt, homogent og fremfor alt et ansvarligt Ministerium er blevet udnævnet, som kan glæde sig ved National-Repræsentanternes Biestand, saa paaligger det Regieringen fremfor alt at sætte en Grændse for den brodermorderiske Kamp, vor Tidsalders Skiændsel at forene de religiøse Korporationer, hvis Reform er nødvendig, med det offentlige Vel, uden at nedværdige dem; at fremstille alle de Rettigheder, som udgaae fra Repræsentationssystemet, i forstandige Love, at omskabe den offentlige Kredit, hvis magiske Kraft man kan studere i det frie og florerende England; at udsone Folkets Rettigheder med Kronens Prærogativer; thi uden en saadan Ligevægt ere alle Forhaabninger om det offentlige Vel en Jllusion. Saadanne Love, slutter Ministeren, ville, som jeg har lovet Deres Majestæt, oprette Bygningen af vore lovmæssige Frieheder, og giøre den fuldstændig, og hæve Nationen paa det Trin af Hæder, Storhed og Magt, som Storbrittannien skylder sit Magna Charta og sin berømte Bill of Rights. Saaledes allene, Sennora, er jeg istand til at paatage mig den vanskelige Opfyldelse af de Forpligelser, som jeg har paataget mig; saa at vi snart kunne udraabe: Landet er frelset, og med det Jsabelle den andens Throne og dens lovlige Garantier. - J en anden Artikel giendrives Rygterne om en Misforstaaelse imellem ham og General Alava. - En tredie Artikel indeholder en Plan til at reformere Klosterne, hvilke maae aldeles ophæves i Spanien; de kirkelige Jnstituter, ere underkastede Forandringer; men Religionen selv er uforanderlig. Artiklen indeholder en fuldstændig Plan til denne Kloster-Reformation. - Af denne Addresse bliver man dog ikke klog paa om Hr. Mendizabal agter at overholde det Kongelige Statut eller at aabne Banen for en total Omdannelse af Statsforfatningen; men han har forbeholdet sig det Videre, da han har afsendt Deputerede til de forskiellige Juntas for at erfare deres Mening. Kadix er den 14de Konstitutionen af 1812 bleven proclameret og en Regiering af 7 Medlemmer bleven indsat. Gouverneuren af Algesiras har taget Flugten til Gibraltar. Karlisterne i Katalonien ere omringede af Gurreas, Montes og Pastors Divisioner. J en Træfning havde begge Partier lidt meget; dog havde 500 Karlister maattet kaste sig ind i et Kloster, som Pastor lode beskyde med to Kanoner. Don Karlos havde kaldet General Guerge tilbage til Navarra; men han havde bedet om Sukkurs, da han ellers maae overgive sig. General Pastor har aflagt Juntaen Troeskabs-Eed; men den skal staae paa svage Fødder. Den 15de skulle alle brittiske og spanske Tropper være rykkede ud af Bilbao for at tilbyde Karlisterne et Slag.